钦定古今图书集成/明伦汇编/官常典/第618卷 > 熊佑
## 钦定古今图书集成/明伦汇编/官常典/第618卷 > 熊佑

按《青州府志》：“佑字良佐，博兴人，成化己丑进士，任镇
江知府。岁大祲，奏蠲逋税，出官储平粜煮糜食饿人，
所全活者无算。修练湖石堰以便蓄泄，凿鲍村陈渎
等港以杀丁角延陵诸水，开烂泥洪以溉吴家沙田
若干顷。其属三邑徭户，亲加编审，较常明悉，人不得
上下其手。兴学校，举孝廉，范铜为祭器，以严庙享。三”
原王端毅公巡抚江南，荐佑有公辅才，累官湖广、四
川布政使。